
Acatistul Sfântului mare mucenic Artemie 
(20 octombrie/ 2 noiembrie) 


ze dr ale e de de de drd lee de dr de de dr drd 


ZI 


Sfântul mare mucenic Artemie (20 octombrie/ 2 noiembrie): 


https://www.academia.edu/44396433/Sf% C3% A?2ntul mare _mucenic_Artemie_20_ octomb 
rie 2 noiembrie 


https://archive.org/details/sfantul-mare-mucenic-artemie-20-octombri 


2 5 e 


Materiale despre Sfântul mare mucenic Artemie: 


https://findependent.academia.edu/emystea/Sf-muc-Artemie 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 

este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Condacul 1 

Pe tine, purtătorule de chinuri al lui Hristos, vrednicule de laudă, te lăudăm, cin- 
stindu-ți pătimirile, că ne izbăveşti pururea de primejdii, prin rugăciunile tale. Şi 
acum, te rugăm să îndepărtezi toată boala şi suferinţa de la noi, ca să-ţi strigăm ţie: 
Bucură-te, Sfinte mare mucenice Artemie! 


Icosul 1 

Dorind să lăudăm chinurile tale cele vitejeşti şi dumnezeieştile tale lupte, muce- 
nice, îţi cerem să ne dăruieşti har, prin rugăciunile tale, pătimitorule Artemie, ca, 
bucurându-ne, să strigăm ţie cu veselie acestea: 

Bucură-te, cel ce pe Hristos L-ai propovăduit Dumnezeu adevărat; 

Bucură-te, cel ce prin cuvânt şi faptă, dreapta credinţă ai apărat; 

Bucură-te, împotrivitor al lui satana cel căzut; 

Bucură-te, cel ce în lucrarea virtuţilor toată viaţa ţi-ai petrecut; 

Bucură-te, cel ce ortodocşilor cârmuitori le eşti sprijinitor; 

Bucură-te, luptător tare, al credinţei apărător; 

Bucură-te, trimis împărătesc, al Egiptului duce; 

Bucură-te, al sufletelor noastre strălucire dulce; 

Bucură-te, mare apărător al credincioşilor; 

Bucură-te, cel prin care Biserica străluceşte; 

Bucură-te, cel prin care lumea se veseleşte; 

Bucură-te, Sfinte mare mucenice Artemie! 


Condacul 2 

Văzându-ţi vitejia şi cinstirea ta către Domnul, Sfinte Artemie, marele împărat 
Constantin în chip cuvenit te-a împodobit cu strălucită vrednicie, întru care slujind 
cu credinţă, strigai cu bucurie: Aliluia! 


Icosul 2 

Ai ajuns vestit pentru virtuțile tale înaintea popoarelor şi a împăraţilor de care, prin 
dumnezeiasca alegere fund înălțat, ca o lumină în sfeştnic ai fost pus conducător 
oştirilor, Sfinte Artemie; pentru aceasta cu credinţă strigăm ţie: 

Bucură-te, propovăduitor al Ortodoxiei; 

Bucură-te, risipitor al idolatriei; 

Bucură-te, cinste a drepteredincioşilor; 

Bucură-te, înţeleaptă căpetenie a ostaşilor; 

Bucură-te, sfântă veselie pentru lumea creştină; 

Bucură-te, cel ce ai văzut pe cer Crucea în lumină; 

Bucură-te, cel ce vitejia lui Constantin ai înflăcărat-o; 

Bucură-te, cel ce îndrăzneala lui Maxenţiu ai surpat-o; 
Bucură-te, secure care tai reaua credinţă; 

Bucură-te, credincios purtător de biruinţă; 

Bucură-te, cel ce în suflet aveai râvnă dumnezeiască; 
Bucură-te, cel ce vedeai harul lucrând în inimă împărătească; 
Bucură-te, Sfinte mare mucenice Artemie! 


Condacul 3 

Puterea Celui Preaînalt ţi s-a dat, întru tot fericite, ca să biruieşti pe luptătorii po- 
trivnici, pentru aceasta, împreună cu împăratul cel bine credincios, ai pus pe fugă 
pe Maxenţiu şi făcându-te biruitor, Sfinte Artemie, ai strigat lui Dumnezeu cu mul- 
țumire: Aliluia! 


Icosul 3 

Având în sufletul tău către Hristos fierbinte cinstire şi cuget către Dumnezeu gân- 
ditor, cârmuitor al Egiptului te-a rânduit înțeleptul Constantin pe tine, slăvite, iar 
noi te lăudăm ca pe unul ce eşti de Dumnezeu întărit şi strigăm: 

Bucură-te, cel ce cu drepţii te-ai asemănat; 

Bucură-te, al credinţei ostaş neînfricat; 

Bucură-te, părtaş al harului în această vale a plângerii; 

Bucură-te, cel de un obicei şi de o rânduială cu îngerii; 

Bucură-te, întărire a împăraţilor bine credincioşi; 

Bucură-te, slăvit biruitor împotriva celor necredincioşi; 

Bucură-te, cel ce în războaie văzute şi nevăzute te-ai luptat cu vitejie; 

Bucură-te, cel ce te-ai arătat mare biruitor, priveghind cu trezvie; 

Bucură-te, fiu al lui Dumnezeu după împărtăşire; 

Bucură-te, Biserică a Lui, prin duhovnicească slujire; 

Bucură-te, doritor al bunătăţilor cereşti în chip cuvios; 

Bucură-te, împreună moştenitor cu lisus Hristos; 

Bucură-te, Sfinte mare mucenice Artemie! 


Condacul 4 

Înţelegând Sfânta Elena că tu, fericite Artemie ai râvnă dumnezeiască, te-a luat cu 
bunăvoință însoțitor spre aflarea Crucii; pentru aceasta, împlinindu-şi dorirea, 
strigă împreună cu tine: Aliluia! 


Icosul 4 

De dragostea ta cea multă pentru cele dumnezeieşti a auzit Constantin împăratul, 
poruncindu-ţi ţie, Sfinte Artemie să aduci sfintele moaşte ale apostolilor în cetatea 
cea nouă împărătească; pentru aceasta, cântăm ţie cu bucurie: 

Bucură-te, mare cinstitor al Sfinţilor; 

Bucură-te, vrednic aflător al moaştelor; 

Bucură-te, cel ce ai mutat trupuri apostoleşti; 

Bucură-te, cel ce prin aceasta minunat te prea măreşti; 
Bucură-te, cel ce prin viaţă cinstită ai păzit poruncile sfinte; 
Bucură-te, cel ce te-ai apropiat de Domnul cu dragoste fierbinte; 
Bucură-te, cel slăvit înaintea tuturor oamenilor; 

Bucură-te, bună mireasmă şi veselie a îngerilor; 

Bucură-te, cel prin care buna credinţă străluceşte; 
Bucură-te, cel prin care reaua credinţă se risipeşte; 
Bucură-te, laudă a drepţilor; 

Bucură-te, podoabă a înţelepţilor; 

Bucură-te, Sfinte mare mucenice Artemie! 


Condacul 5 

Atrăgând asupra ta har şi întărire de la Dumnezeu, fericite, te-ai arătat biruitor întru 
toate asupra vrednicilor de ocară vrăjmaşi, văzuţi şi nevăzuţi; pentru aceasta, sfinte 
te-ai făcut tuturor vestit, strigând lui Dumnezeu: Aliluia! 


Icosul 5 

Te-au văzut fii Egiptului pe tine, cel împodobit cu cinstite fapte şi fierbinte râvni- 
tor al credinţei, că eşti vrednic ocârmuitor şi după datorie, toţi de bucurie umplân- 
du-se, se sârguiau să te laude în cântări, strigând ţie: 

Bucură-te, cel ce ai stat înaintea împăraților cu îndrăznire; 

Bucură-te, întâistătător care ne păzeşti de orice asuprire; 

Bucură-te, cel ce ai fost decât toţi ocârmuitorii mai presus; 

Bucură-te, cel ce pentru sfat, la cuviosul Antonie te-ai dus; 

Bucură-te, cel ce i-ai ascultat cu evlavie învăţăturile cele mântuitoare; 

Bucură-te, cel prin care este ocrotită credinţa dreptslăvitoare; 

Bucură-te, râvnitor şi apărător al adevărului; 

Bucură-te, bine credincios ocârmuitor al poporului; 

Bucură-te, cel ce ai înălţat fruntea celor iubitori de Hristos; 

Bucură-te, conducător prea cinstit şi drepteredincios; 

Bucură-te, cel ce ai doborât trufia celui potrivnic lui Dumnezeu; 

Bucură-te, cel prin care este înfierată rătăcirea scornită de cel rău; 

Bucură-te, Sfinte mare mucenice Artemie! 


Condacul 6 

Propovăduitor purtător de Duhul te-ai arătat înaintea tuturor, vestind pe Hristos cu 
îndrăzneală, Sfinte Artemie, înțelepte pătimitorule, dar tiranul Iulian, cel ce se le- 
pădase de credinţă prin aceasta a rămas uimit, neştiind să strige: Aliluia! 


Icosul 6 

Prin cuvintele tale cele de Dumnezeu insuflate, înțelepte, ai mustrat cu îndrăzneală 
pe cumplitul împărat lulian care se lepădase de Hristos, şi care ca un om fără de 
minte, nesuferind, te-a pus la înfricoşătoare chinuri şi ţi-a tăiat capul; pentru care 
noi îţi strigăm: 

Bucură-te, răbdător de chinuri neînfricat; 

Bucură-te, purtător de biruinţă care ai răbdat,; 

Bucură-te, cel ce mai întâi, ai luminat pe mulţi prin cuvintele tale; 

Bucură-te, cel ce ai slăvit apoi pe Dumnezeu prin pătimirile tale; 

Bucură-te, cel ce ai smerit mândria demonilor căzuţi; 

Bucură-te, cel ce mânia tiranului prin răbdare o înfrunţi; 

Bucură-te, cel ce ai supus ceea ce este mai slab celui ce este mai mare; 

Bucură-te, cel ce ai robit durerea trupească voinţei minţii stăpânitoare; 

Bucură-te, cel ce te-ai făcut slujitor al lui Dumnezeu şi al oamenilor Lui; 
Bucură-te, cel ce te-ai arătat ocrotitor al credincioşilor Egiptului; 

Bucură-te, cel ce ai învăţat pe toți să asculte glasul conştiinţei; 

Bucură-te, frumuseţe a mucenicilor şi strălucire a credinţei; 

Bucură-te, Sfinte mare mucenice Artemie! 


Condacul 7 

Urmând a ţi se tăia capul, mucenice Artemie, în chinuri fiind, te rugai lui Dum- 
nezeu să stingă rătăcirea idolească,; astfel roagă-te Lui şi acum, sfinte să stingă vă- 
paia patimilor noastre, ca să strigăm cu mulţumire: Aliluia! 


Icosul 7 

Se înspăimântează mintea şi limba oamenilor, mucenice, să spună mulțimea pă- 
timirilor tale, că din pricina trândăviei noastre nicidecum nu suntem în stare a le 
povesti, dar, îndrăznind, biruitorule le amintim în scurte cuvinte, zicând: 

Bucură-te, cel ce în temniţă ai fost aruncat; 

Bucură-te, cel ce cu unghii de fier ai fost sfâşiat; 

Bucură-te, cel ce ai fost bătut pe umeri cu vine de bou; 

Bucură-te, cel împuns în coaste cu sulițe din nou; 

Bucură-te, cel pus între două pietre grele; 

Bucură-te, cel ce ai fost strâns între ele; 

Bucură-te, cel ale cărui mădulare şi oase ţi s-au strivit; 

Bucură-te, cel ce ai răbdat ca şi cum altul ar fi pătimit; 

Bucură-te, cel ce ai fost hpsit de ochi şi de măruntaie; 
Bucură-te, cel al cărui cap a poruncit tiranul să ţi se tare; 
Bucură-te, cel ce te-ai înălţat de la pământ purtător de biruinţă; 
Bucură-te, cel ce ai primit în cer cunună, după cuviință; 
Bucură-te, Sfinte mare mucenice Artemie! 


Condacul 8 

Cu adevărat lucruri prea minunate ai săvârşit în viaţă şi după moarte, întru tot feri- 
cite, vindecând bolile cumplite ale celor ce cu credinţă aleargă la tine, pururea cin- 
stite Artemie, şi strigă lui Dumnezeu: Aliluia! 


Icosul 8 

Cu totul luminat prin pătimiri, întru tot fericite, ai stat înaintea lui Hristos, Răs- 
plătitorul nevoinţelor, de care fiind încununat ca un nevoitor, pururea te bucuri 
împreună cu El, mare mucenice; pentru aceasta, noi cei credincioşi, cinstindu-te ca 
pe unul ce eşti de Dumnezeu proslăvit, îu strigăm: 

Bucură-te, al Raiului vrednic locuitor; 

Bucură-te, vas ales al Duhului Mângâietor; 

Bucură-te, cel ce în Împărăţia Cerurilor te-ai sălăşluit; 

Bucură-te, al lui Hristos slăvit ostaş nebiruit; 

Bucură-te, părtaş al Luminii celei neînserate; 

Bucură-te, mare apărător al credinţei adevărate; 

Bucură-te, cel ce în ceruri cu îngerii stai împreună; 

Bucurate, prieten al drepţilor purtători de cunună; 

Bucurate, cel ce ai fost aşezat în raclă cu evlavie mare; 

Bucură-te, cel prea mărit prin minuni, viu fiind întru lucrare; 

Bucură-te, mare mijlocitor pentru cei rugători; 

Bucură-te, veşnic păzitor al celor nevoitori; 

Bucură-te, Sfinte mare mucenice Artemie! 


Condacul 9 

Toată Ceata îngerească s-a mirat de marea ta răbdare, Sfinte Artemie, cum pămân- 
tesc şi materialnic fiind, în privelişte ca un fără de trup te-ai luptat; pentru aceasta, 
te-au lăudat ca pe un mare mucenic, strigând lui Dumnezeu: Aliluia! 


Icosul 9 

Dumnezeiesc ritor te-ai făcut, râvnitor şi înfocat, pe Hristos cu îndrăzneală pro- 
povăduind, pentru care precum apostolul Pavel, lupta cea bună te-ai luptat, sfinte şi 
de EI fiind încununat, auzi de la noi unele ca acestea: 

Bucură-te, cel ce ai pătimit pentru Hristos cu răbdare; 

Bucură-te, cel ce ţi-ai săvârşit în chip vrednic buna alergare; 
Bucură-te, cel ce ai suferit multe chinuri cumplite; 

Bucură-te, cel ce ai primit de la Dumnezeu cununi neveştejite; 
Bucură-te, cel ce pururea eşti împreună cu Hristos; 
Bucură-te, cel ce vindeci pe orice om neputincios; 

Bucură-te, cel ce păzeşti pe cinstitorii tăi nevătămaţi; 
Bucură-te, cel ce eşti mângâiere celor bolnavi şi întristaţi; 
Bucură-te, cel ce eşti doctor fără de plată pentru cei suferinzi; 
Bucură-te, cel ce mână de ajutor celor în primejdii le întinzi; 
Bucură-te, cel plin de bunătăţi şi frumuseți nemuritoare; 
Bucură-te, mijlocitor fierbinte al obştii dreptslăvitoare; 
Bucură-te, Sfinte mare mucenice Artemie! 


Condacul 10 

Câştigând în inima ta puterea Sfintei Treimi, înțelepte Artemie, te-ai arătat lumi- 
nat biruitor asupra patimilor şi asupra ispitelor acestei lumi, împotriva cărora în- 
tăreşte-ne, prin rugăciunile tale şi pe noi, care strigăm: Aliluia! 


Icosul 10 

Zid al dreptei credinţe şi dumnezeiască mângâiere ai fost credincioşilor, Sfinte 
Artemie, că Făcătorul a toate te-a arătat prea bun tămăduitor, primind pătimirile ta- 
le şi învățând pe toţi să strige ţie: 

Bucură-te, propovăduitor luminat al adevărului; 

Bucură-te, mucenic strălucit al Mântuitorului; 

Bucură-te, izvor nesfârşit de semne minunate; 

Bucură-te, fântână de vindecări neîncetate; 

Bucură-te, apărător al credinţei, de minuni făcător; 

Bucură-te, doctor fără plată şi grabnic vindecător; 

Bucură-te cel ce eşti sprijinitor al credincioşilor; 

Bucură-te, cel ce eşti ajutător al neputincioşilor; 

Bucură-te, cel ce ai primit darul de-a vindeca hernia în chip deosebit; 

Bucură-te, cel ce orice boală şi suferinţă ai tămăduit; 

Bucură-te, cel prin care se întăresc cei slăbiţi trupeşte; 

Bucură-te, cel prin care sănătate ni se dăruieşte; 

Bucură-te, Sfinte mare mucenice Artemie! 


Condacul 11 

Au lăudat Puterile cerurilor sfârşitul tău, văzându-te învingător şi purtător de bi- 
ruinţă, şi luând al tău suflet l-au dus lui Hristos, veselindu-se cu care şi noi, Sfinte 
Artemie, împreună bucurându-ne, strigăm: Aliluia! 

Icosul 11 

Cu mijlocirile tale luminează pe cei ce cu credinţă te cinstesc, Sfinte Artemie, pur- 
tătorule de chinuri al lui Hristos, şi roagă-te pururea către Dumnezeu să izbă- 
vească pe toți de orice răutate, ca după datorie, să-ţi strigăm ca unui mare ocro- 
titor: 

Bucură-te, cel de o slavă cu Sfântul Gheorghe, marele mucenic; 

Bucură-te, cel de o cinstire cu Sfântul Dimitrie din Tesalonic; 

Bucură-te, luminător mult strălucitor al întregului pământ; 

Bucură-te, laudă prea frumoasă a Noului Legământ; 

Bucură-te, vedere prea fericită a Oştilor cereşti; 

Bucură-te, cel ce ţi-ai înroşit veşmântul în sângiuiri muceniceşti; 

Bucură-te, cel ce ai strălucit până la margini prin pătimire; 

Bucură-te, laudă a mucenicilor şi a lor împodobire; 

Bucură-te, nimicire a idolatriei însângerate; 

Bucură-te, propovăduire a credinţei celei luminate; 

Bucură-te, cel prin care se mijloceşte har; 

Bucură-te, cel ce ne vindeci bolile în dar; 

Bucură-te, Sfinte mare mucenice Artemie! 


Condacul 12 

Har a luat de la Dumnezeu, mucenice, a vindeca felurite boli şi a alina durerile ce- 
lor ce vin la tine; pentru aceasta, fereşte-ne de boli şi de primejdii pe noi pe toţi, cei 
ce te cinstim cu credinţă, strigând lui Dumnezeu: Aliluia! 


Icosul 12 

Cântare aducându-ţi, te lăudăm fericite, ca pe un mucenic al lui Hristos purtător de 
cunună, că pe tine te-a proslăvit Dumnezeu în toată lumea cu minunile, prin care 
ne îndemni pe toţi să strigăm cu bucurie: 

Bucură-te, al lui Dumnezeu conducător de oşti plin de măreție; 

Bucură-te, ocrotitor dumnezeiesc al bsericilor închinate ţie; 

Bucură-te, binefăcător al nostru, de Dumnezeu dăruit; 

Bucură-te, mijlocitor fierbinte către Ziditorul Cel slăvit; 

Bucură-te, cel ce acoperi pe cei care pomenirea ta o săvârşesc; 

Bucură-te, cel ce păzeşti pe cei care cu dragoste te cinstesc; 

Bucură-te, cel ce ne vindeci de boli dureroase; 

Bucură-te, cel ce ne scapi de încercări primejdioase; 

Bucură-te, apărător al bisericii tale din Muntele Athonului; 

Bucură-te, sprijinitor de obşte şi izbăvitor al poporului; 

Bucură-te, cel ce eşti al nostru izbăvitor; 

Bucură-te, Sfinte mare mucenice Artemie! 

Condacul 13 (de trei ori) 

O, de trei ori mărite cu adevărat şi dumnezeiescule luptător, purtătorule de chinuri 
al lui Hristos, Sfinte Artemie, având îndrăznire către Dumnezeu, roagă-l neîncetat 
pentru noi, cei ce cu evlavie te lăudăm şi cu umilinţă, strigăm: Aliluia? 


Apoi se citesc iar: 


Icosul 1 

Dorind să lăudăm chinurile tale cele vitejeşti şi dumnezeieştile tale lupte, mu- 
cenice, îți cerem să ne dăruieşti har, prin rugăciunile tale, pătimitorule Artemie, ca, 
bucurându-ne, să strigăm ţie cu veselie acestea: 

Bucură-te, cel ce pe Hristos L-ai propovăduit Dumnezeu adevărat; 

Bucură-te, cel ce prin cuvânt şi faptă, dreapta credinţă ai apărat; 

Bucură-te, împotrivitor al lui satana cel căzut; 

Bucură-te, cel ce în lucrarea virtuţilor toată viaţa ţi-ai petrecut; 

Bucură-te, cel ce ortodocşilor cârmuitori le eşti sprijinitor; 

Bucură-te, luptător tare, al credinţei apărător; 

Bucură-te, trimis împărătesc, al Egiptului duce; 

Bucură-te, al sufletelor noastre strălucire dulce; 

Bucură-te, mare apărător al credincioşilor; 

Bucură-te, cel prin care Biserica străluceşte; 

Bucură-te, cel prin care lumea se veseleşte; 

Bucură-te, Sfinte mare mucenice Artemie! 


Condacul 1 

Pe tine, purtătorule de chinuri al lui Hristos, vrednicule de laudă, te lăudăm, cin- 
stindu-ți pătimirile, că ne izbăveşti pururea de primejdii, prin rugăciunile tale. Şi 
acum, te rugăm să îndepărtezi toată boala şi suferinţa de la noi, ca să-ţi strigăm ţie: 
Bucură-te, Sfinte mare mucenice Artemie! 


După citirea Acatistului rostim rugăciunea: Cuvinse-se, cu adevărat să te fericim 
pe tine, Născătoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai slăvită, fără 
de asemănare, decât Serafimii, care fără stricăciune pe Dumnezeu-Cuvântul ai 
născut, pe tine, cea cu adevărat Născătoare de Dumnezeu, te mărim. 


Pentru rugăciunile Sfinţilor părinților nostri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 

Vieţile Sfinţilor - Pomenirea Sfântului mucenic Artemie 


Cuvant Ortodox - Sfântul mucenic Artemie - 20 octombrie: 
https://www.youtube.com/watech?v=OE-r-ktw7y0 


2 ok e 


Artemie, mucenicul lui Hristos, fiind de neam din Egipt, a fost ostaş pe vremea 
marelui împărat Constantin şi a lui Constanţie, fiul lui. lar în vremea lui Iulian 
paravatul, Sfântul mucenic Artemie a pătimit pentru Hristos. Dar ca să înţe-legem 
mai bine viaţa şi pătimirea lui se cade mai întâi să ştim de ce neam era lulian şi în 
ce chip a venit la împărăteasca dregătorie. 


Când Dioclețian şi Maximilian Gherculie, împărații păgâni, şi-au lăsat împără- 
teştile lor coroane, sceptrele şi porfirele, aşa voind Dumnezeu - ca biserica Lui cea 
sfântă să primească uşurare într-o vreme de cumplită prigoană - au venit după 
dânşii alți doi împărați: în părțile răsăritului după Dioclețian a venit Maximilian 
Galerie, iar la apus, după Maximilian Gherculie a venit Mexentie, fiul lui şi 
Constans Cloru în Britania. 


Acest Constans a născut pe Constantin cel mare din Elena, şi pe alți fii din Teo- 
dora, care era fiica femeii lui Maximilian Gherculie. Iar fiii cei născuţi din Teodora 
erau aceştia: cel dintâi era Constanţie, tatăl lui Gal şi Iulian. Şi murind Constans 

Cloru, a lăsat pe scaun pe fiul său Constantin, născut din Elena. Acesta s-a ridicat 
cu oştire împotriva lui Maxentie, fratele Teodorei, a doua femeie a tatălui său. 
Artemie era atunci voievod în oastea lui Constantin, prea viteaz în războaie. 


Când s-a arătat lui Constantin cel mare semnul Sfintei Cruci pe cer, Artemie a 
văzut acel semn cu ochii săi şi s-a întărit cu credinţă în Domnul nostru lisus Hristos 
şi cu puterea cea tare a Crucii biruia pe vrăjmaşi, războindu-se pentru împăratul 
Constantin. Apoi, murind marele Constantin în Nicomidia, pizmuit de frații săi, 
care în taină l-au otrăvit de moarte, şi a cărui moarte a fost vestită de o stea care se 
numeşte cometă, au rămas după dânsul trei fii, dintre care cel dintâi s-a numit 
Constantin, cel de-al doilea Constanţie, iar al treilea purta numele bunicului său 
Constans. 


Deci, aceşti trei fu, fiind moştenitorii scaunului părintesc, au împărțit împărăţia în 
trei părţi; cel mai mare frate, Constantin, a luat Gala de sus şi ţinuturile care sunt 
după munţii Alpi şi ostroavele Britaniei, Germania, Spania, Anglia şi celelalte, iar 
cel mic, Constans, a luat Galia cea de jos, sau Italia; apoi cel mijlociu, Constanţie, 
la care era Sfântul Artemie, a luat părţile răsăritului, Constantinopolului şi 
Egiptului şi stăpânea până în Persida. 


Nu după multă vreme a luat în stăpânire şi părțile fraților săi, căci cel mai mare 
frate, Constantin, a fost ucis în război, iar pe Constans, cel mai mic, l-a ucis 
Magnentie, voievodul oştilor lui, cu învrăjbitorii săi, pe când stăpânul lor era la 
vânătoare. Dar şi Magnentie, mai pe urmă, a fost ucis de Constanţie. Atunci 
stăpânea răsăritul şi apusul Constanţie, fratele cel mijlociu, în a cărui împărăție s-a 
arătat în Ierusalim, pe cer, prea minunatul şi prea luminatul semn al Sfintei Cruci, 
care cu strălucirea sa covârşea lumina soarelui. Acest semn s-a arătat la praznicul a 
cincizeci de zile după Paşti, în ceasul al treilea din zi. lar Crucea era întinsă de la 
locul căpăţânii până la muntele Eleonului, pentru care lucru Chiril, patriarhul 
Ierusalimului, a înștiințat prin scrisoare de acest lucru pe împăratul Constanţie. 


La începutul împărăției sale, Constantie a ucis pe vrăjmaşii tatălui său, a ucis pe 
Constanţie, tatăl lui Gal şi al lui Iulian, fratele marelui Constantin. A ucis şi pe 
celălalt frate al tatălui său, Navalian, şi pe Dalmaţian cel tânăr, frate, de asemenea, 
al marelui Constantin. Apoi, şezând ani îndelungaţi pe scaunul tatălui său şi văzând 
că nu are moştenitor după sine, căci nu avea fii şi nici nu rămăsese vreunul din 
frați, de aceea, s-a sfătuit ca să aibă ajutor şi părtaş la împărăție pe cineva din 
rudeniile sale. Şi l-a chemat pe Gal, care atunci avea douăzeci şi cinci de ani, adică 
pe fratele cel bun al lui Iulian şi vărul său, care era fecior al fratelui său, şi pe 
acesta l-a rânduit ca să împărăţească cu sine. lar pentru credinţă şi adeverire i-a dat 


Ar De Dr dr dr de Dr dr de Dr Dr dr dr de De dr dr A Je dr dr A A 


Xp XP XP IP IP 5 3 2 2 E IP 3 3 E E E IP 5 E IE IP e e XX XX 


Je De De de De dr De e De De de De Dr De De De De De e de de e Ar A d 


XP PP 0 E IE IP IP 3 5 IE IE II IE E XX 


lui de soție pe sora sa Constanţia şi l-a trimis pe el în răsărit ca să-i apere împărăţia 
de perşi, pentru că era viteaz şi foarte norocos în războaie. lar el s-a dus la război 
împotriva lui Magnentie şi a lui Veterian, pe care 1-a şi biruit. 


Atunci Iulian, zavistuind pe fratele său, Gal, pentru vrednicia împărătească, s-a 
apucat de farmece şi de toată învăţătura diavolească, pentru că se lepădase de 
Hristos în taină, şi jertfea zeilor. Însă îşi tăinuia călcarea sa de lege, temându-se de 
împăratul Constanţie şi de fratele său, Gal, ca ei să nu afle păgânitatea lui şi să fie 
pedepsit de dânşii. Şi se chema numai cu numele că este creştin, iar de fapt era al 
păgânilor, cărora se dăduse, ca prin ajutorul lor să poată ajunge împărat. 


Gal, fratele lui, luând stăpânirea la Răsărit, s-a înălţat cu inima şi a poftit să se 
înalțe la treapta cea mai înaltă a împărăției. Şi acum nu se mai supunea făcă-torului 
său de bine, Constanţie, ci gândea rău despre dânsul. Pe oarecare din boierii care 
nu se învoiau cu dânsul, legându-i la nişte cai de picioare, a poruncit să-i târască şi 
aşa cumplit i-a pierdut pe ei. 


Auzind acestea Constanţie, a trimis la dânsul pe prietenii lui cei credincioşi ca să-i 
ia împărăţia. lar el, aflându-se la Istria, cetatea câmpului, l-au găsit acolo şi l-au 
ucis. Auzind Constanţie de moartea lui Gal, foarte mult l-a jelit, căci el nu 
poruncise să-l ucidă, ci numai să-i ia puterea împărătească. Apoi, chemând de la 
Ionia în Mediolan pe Iulian, fratele lui, care avea atunci douăzeci şi nouă de ani, l-a 
făcut părtaş împărăției sale în locul lui Gal, dându-i în căsătorie pe sora sa, Elena 
şi, încredinţându-i părțile apusului în paza lui, s-a întors singur la răsărit. 


Auzind de la un episcop că trupurile apostolilor lui Hristos, Andrei şi Luca, sunt 
îngropate în Ahaia, al lui Andrei în Patara, iar al lui Luca în cetățile Beoţiei, a 
chemat pe vrednicul de laudă Artemie şi l-a trimis să ia aceste sfinte moaşte şi să le 
aducă în Constantinopol. Ducându-se Artemie, după porunca împă-ratului, a 
adus cu mare cinste moaştele sfinţilor în împărăteasca cetate şi s-a învrednicit de 
la împărat de multe daruri, ca un vrednic, pentru că i-a luat lui Stăpânirea 
Egiptului. EI vieţuia cu plăcere de Dumnezeu, stăpânind părţile acelea şi 
întinzând cinstea şi Slava numelui lui Hristos, încât pe mulţi idoli i-a surpat şi i-a 
Sfărâmat. 


Însă nu după multă vreme, murind împăratul Constanţie, fiul marelui Con-stantin, 
a luat toată stăpânirea împărăției de la apus la răsărit lulian paravatul, călcătorul de 
lege, care, după luarea împărăției, pe faţă s-a lepădat de Domnul nostru lisus 
Hristos şi s-a închinat idolilor înaintea tuturor. Apoi a trimis prin toate părțile 
stăpânirii sale, ale răsăntului şi ale apusului, ca să ia înapoi capiştile pe care în 

vremea marelui împărat Constantin le luaseră creştinii de la elini şi le sfințiseră ca 
biserici ale lor. Pe acestea voia iarăşi să le facă capişti idoleşti şi să pună în ele 
jertfelnice, ca să se săvârşească necurate jertfe. 


Acest spurcat împărat a ridicat iarăşi marea păgânătate elinească, care căzuse în 
vremea Sfântului împărat Constantin cel mare, iar pe creştini îi chinuia foarte rău, 
prigonind mult Biserica lui Hristos, chinuind şi ucigând pe credincioşi, jefuindu-le 
averile şi hulind cu cuvintele şi cu scrisorile sale numele lui lisus Hristos. 


Acel împărat fărădelege, scoțând din raclă oasele Sfântului prooroc Elisei şi 
moaştele Sfântului loan Botezătorul, afară de cinstitul lui cap şi de mâna cea 
dreaptă, care se aflau în Sevastia, care demult se numea Samaria şi, amestecân-du- 
le cu oasele oamenilor necredincioşi, le-a ars iar cenuşa lor a fost vânturată în 
văzduh. Însă creştinii au adunat cenuşa aceea şi oasele care rămăseseră din foc şi 
cu cinste le-au păzit. lar sfântul cap al mergătorului-înainte în alt loc era acoperit 
de Dumnezeu, precum şi mâna lui cea dreaptă, care mai înainte fusese dusă de 
Sfântul apostol Luca în Antiohia şi de care se pomeneşte în a şaptea zi a lunii 
ianuarie. 


Acest prea nelegiuit împărat Iulian, luând chipul cel săpat al Mântuitorului care era 
făcut în Paneada de femeia căreia îi curgea sânge şi prin atingerea de hainele lui 
Hristos se tămăduise şi care, fiind pus într-un cinstit loc al cetăţii sub care ierburile 
ce creşteau, tămăduiau neputinţele, pe acel chip al lui Hristos l-a surpat Iulian cel 
fărădelege şi, legându-l de picioare cu o funie, a poruncit să-l târască prin cetate 
până ce, zdrobindu-se câte puţin, s-a sfărâmat cu totul şi numai capul, apucându-l 
unul dintre credincioşi, cu evlavie l-a păstrat. În acelaşi loc păgânul împărat a 
poruncit să fie pus chipul său, dar pe care l-au lovit fulgerele şi l-a sfărâmat de sus 
un trăsnet. Apoi, nelegiuitul a adunat oaste mare şi a vrut să meargă împotriva 
perşilor. Ducându-se în Antiohia, prigonea după obiceiul său Biserica lui Hristos, 
ucigându-i pe credincioşi. 


Şi i-au adus doi preoţi din Antiohia şi anume: pe Evghenie şi pe Macarie, iscusiţi 
în toate Scripturile. Cu aceia se întreba mult Iulian pentru zeii săi, din scripturi 
eleneşti, dar n-a putut birui gurile celor de Dumnezeu grăitori, cărora le era dată 
înţelepciunea, căreia nu a putut să i se împotrivească, nici să răspundă cel ce li se 
împotrivea, ci mai ales biruindu-se de dânşii, s-a ruşinat şi de păgânătate s-a 
mustrat. Apoi, nesuferind ruşinea, a poruncit ca sfinţii să fie dezbrăcaţi şi să fie 
bătuți fără cruţare. Şi i-au dat lui Evghenie cinci sute de lovituri, iar lui Macarie şi 
mai multe. 

Fiind sfinţii chinuiți fără de milă, s-a întâmplat atunci că acolo era marele Artemie, 
ostaşul cel vechi şi cinstitul stăpân, precum şi Augustalie, cel rânduit peste părțile 
Egiptului de împăratul Constanţie, care auzind că împărăteşte Iulian şi merge la 
război contra perşilor, luase scrisori prin care se poruncea la toată oastea să meargă 
în Antiohia, a venit după porunca lui cu oştenii săi şi i-a adus cuviincioasa cinste 
cu daruri. Şi stătea de faţă înaintea împăratului în vremea când Sfinţii mărturisitori 
Evghenie şi Macarie erau chinuiți. 


Privind la chinurile sfinților şi auzind cum era hulit lisus Hristos de gura 
împăratului urâtor de Dumnezeu, s-a umplut de mânie şi, apropiindu-se de împărat, 


Iulian, auzind acestea, s-a aprins ca focul de mânie şi cu mare glas a strigat: "Cine 
şi de unde este acest necredincios care a grăit asupra noastră cu îndrăzneală şi a 
venit chiar de faţă să ne vorbească pe noi de rău?" 


lar cei ce stăteau de față au răspuns: "Ducele Alexandriei este, stăpâne!" 


Atunci împăratul a zis: "Oare urâtul Artemie este acesta, care a dat morţii pe fratele 
meu Gal?" 


Au răspuns cei ce stăteau de faţă: "Aşa puternice împărat, acela este". 


lar împăratul a zis: "Sunt dator a da mulţumită nemuritorilor zei şi mai ales lui 
Apolon celui din Dafne, că mi l-a dat în mâini pe acest vrăjmaş, care a venit şi s-a 
arătat singur. Deci, prea necuratul să fie dezbrăcat de boierie, să i se ia brâul şi să 
primească pedeapsă chiar acum pentru îndrăzneala sa cea fără de ruşine, iar 
dimineaţă, vrând zeii, voi aduce asupra lui judecată pentru uciderea fratelui meu şi 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP 3 IP II 2 2 e IP 5 3 E E E IP 5 E E XXX 


Je De De de De dr Dr e De De de De Dr De De De De De De de de e Ar A rd 


Xp PP PP 0 E E IE IP 3 3 5 IE IE II IE E XX 


voi răzbuna asupra lui sângele cel nevinovat; şi nu cu un chin îl voi pierde pe 
dânsul, ci cu nenumărate, pentru că a vărsat nu sânge de om prost, ci împă-rătesc". 


Zicând acestea împăratul către poporul elinesc ce stătea de faţă, îndată au luat cei 
înarmaţi pe Artemie şi, luându-i brâul cel de boierie şi dezbrăcându-l de haine, l-au 
lăsat să stea gol. Apoi l-au dat pe sfânt în mâinile chinuitorilor care i-au legat 
mâinile şi picioarele, l-au întins pe pământ şi l-au bătut cu vine de bou pe spate şi 
pe pântece. S-au schimbat pentru dânsul patru rânduri de chinuitori, doi câte doi, şi 
puteai să vezi răbdare străină la dânsul, nu omenească, căci s-a arătat atât de viteaz, 
încât nu a scos nici un glas, nici nu a gemut, nici nu s-a mişcat cu trupul, nici 
altceva nu a arătat, cum fac alți oameni când sunt bătuţi. Pământul se adăpa cu 
sângele lui, iar el răbda neschimbat, încât toţi, chiar şi necredinciosul Iulian, se 
mirau. Apoi a poruncit ca să înceteze bătaia şi să fie dus la temniţă. 


Deci, l-au dus pe Sfântul Artemie împreună cu Sfinți mucenici Evghenie şi 
Macarie; şi, mergând, purtătorii de chinuri cântau: "Cercatu-ne-ai pe noi, 
Dumnezeule, cu foc ne-ai lămurit pe noi, precum se lămureşte argintul, băgatu-ne- 
ai pe noi în curse, pus-ai necazuri pe umărul nostru, ridicat-ai oameni pe capetele 
noastre. Deci ne-a rămas nouă să trecem prin foc şi prin apă, ca întru răcorire să ne 
scoţi pe noi”. 


Sfârşind cântarea, zicea către sine Artemie: "Artemie, iată rănile lui Hristos pe 
trupul tău sunt însemnate, deci a rămas numai sufletul tău să-l dai pentru Hri-stos, 
împreună cu celălalt sânge al tău”. 


Aducându-şi aminte de cuvântul cel proorocesc ce zice: 

Astfel vorbind sfântul către sine, a ajuns la temniţă şi în ea a petrecut toată noaptea, 
lăudând pe Dumnezeu împreună cu Sfinţii Evghenie şi Macarie. 


Făcându-se ziuă, călcătorii de lege au poruncit ca mucenicii iarăşi să stea la jJu- 
decată. Şi, neîntrebându-i nimic, i-au despărţit pe ei: pe Artemie l-au lăsat acolo, 
iar pe Evghenie şi pe Macarie i-au trimis în surghiun în Oasim, în Arabia. Ținutul 
acela era vătămător, cu vânturi aducătoare de stricăciuni, încât nimeni din cei ce 
mergeau acolo nu puteau să petreacă un an, pentru că îndată cădeau în boală foarte 
cumplită şi mureau. Acolo fiind trimişi Sfinţii Evghenie şi Macarie, după câtva 
vreme au dobândit fericitul sfârşit. 


Iar Sfântul Artemie mai multe pătimiri a răbdat. Căci mai întâi călcătorul de lege, 
ca un lup, a luat îmbrăcăminte de oaie şi cu blândeţe a început a grăi către Artemie, 
ŞI ca şi cum durându-l şi fiindu-i jale de el, i-a zis: "Prin îndrăzneala ta fără de 
socoteală m-ai silit pe mine, Artemie, ca să-ți necinstesc bătrâneţile tale şi să-ţi 
vatăm sănătatea, de care lucru şi mie îmi este jale. Deci, rogu-mă ţie, apropie-te şi 
jertfeşte zeilor şi mai ales lui Apolon cel din Dafne, prea iubitului şi minunatului 
meu zeu, care lucru dacă îl vei face, vărsarea sângelui fratelui meu o voi ierta ţie şi 
cu dregătorie mare şi mai slăvită te voi cinsti pe tine, pentru că te voi pune arhiereu 
marilor zei şi patriarhul preoţilor din toată lumea. Tată al meu te voi numi şi vei fi 
al doilea după mine, în toată împărăția mea. Apoi ştii şi singur, o, Artemie, că 
fratele meu, Gal, fără de vină a fost ucis de Constanţie, din zavistie, pentru că 
neamul nostru mai mult se cădea să împărăţească decât al lui Constantin, că tatăl 
meu, Constanţie, s-a născut moşului meu, Constans, din fiica lui Maximiliam, iar 
Constantin îi era lui fiu din Elena, care era o femeie de neam prost. Moşul meu 
atunci încă nu era Cezar, când a născut din Elena pe Constantin, iar pe tatăl meu l-a 
născut fiind la împărăție. Dar Constantin, cu furia năravului, a răpit împărăția şi 
sângele casei sale l-a vărsat. A râvnit şi Constanţie, fiul lui Constantin, tatălui său 
şi a ucis pe tatăl meu şi pe fraţii lui şi pe fratele meu Gal nu de mult l-a ucis şi pe 
mine era să mă ucidă, de nu m-ar fi mântuit din mâinile lui zeii, spre care eu 
nădăjduind, m-am lepădat de creştinătate şi la viaţa elinească m-am întors, ştiind 
bine că credința romană şi elinească este mai veche; iar credinţa creştinească de 
curând s-a arătat, pe care Constantin ca un prost şi neînţelept a primit-o, lepădând 
legile romane cele vechi şi bune. Pentru aceea şi zeii l-au urât ca pe un necurat şi 
nevrednic de credinţa lor şi plin de sânge, căci pe fiul său, Crisp, bunul bărbat, l-a 
ucis în zadar, şi nici pe Fausta, femeia sa, n-a cruţat-o, care întru nimic nu era 
vinovată. Deci pentru aceste necuvincioase lucruri, zeii, urându-l, l-au gonit pe el, 
seminția lui cea necurată şi neamul său cel spurcat dintre oameni l-a pierdut. Oare 
nu grăiesc eu adevărul, Artemie? Tu eşti om bătrân şi înţelept, oare nu sunt toate 

acestea aşa? Deci, să cunoşti adevărul şi să fu al nostru, căci voi să te am pe tine 
prieten şi părtaş al împărăției”. 


Aceste toate auzindu-le Sfântul Artemie, tăcând puţin, a început a grăi: "Mai întâi 
pentru fratele tău îţi răspund, împărate, precum că eu nevinovat sunt de moartea 
lui, nici n-am greşit cândva către dânsul cu ceva, nici cu lucrul, nici cu 
cuvântul; chiar şi de mii de ori de te-ai osteni cercetând aceasta, nu mă vei afla 
vinovat de moartea sa, pentru că îl ştiam pe el că este adevărat creştin şi 
dreptcredincios şi supus Legii lui Hristos. Deci să ştie cerul şi pământul, toată 
ceata sfinţilor îngeri şi Domnul meu lisus Hristos, Fiul lui Dumnezeu, căruia Îi 
slujesc, că sunt nevinovat de înjunghierea şi de moartea fratelui tău, nici nu m- 
am învoit cu ucigaşii, nici nu am fost cu împăratul Constanţie întru acea vreme 
când a făcut sfat despre fratele tău, ci am petrecut în Egipt până în acest an. lar 
dacă îmi porunceşti să mă lepăd de Hristos, Mântuitorul meu, la aceasta îţi 
răspund cu cuvintele celor trei tineri din vremea lui Nabucodonosor. 


Spre ştirea ta să fie, împărate, că idolilor tăi nu voi sluji şi chipului celui de aur 
al iubitorului tău Apolon niciodată nu mă voi închina. Pe fericitul Constantin şi 
neamul lui l-ai defăimat numindu-l vrăjmaş al idolilor, nebun şi plin de sângele 
lui. Aceasta îţi răspund pentru dânsul: tatăl tău şi fraţii tăi au început înainte 
asupra lui cu nedreptatea, dându-i otravă aducătoare de moarte, pentru care 
lucru au fost ucişi de fiul lui. Apoi îl acuzi cum că a ucis pe fiul său, Crisp, şi pe 
femeia sa, Fausta; dar el a ucis pe Crisp din neştiinţă, căci ca un om a crezut 
nedreptatea, iar cum că a ucis pe Fausta, femeia sa, acest lucru bine şi cu 
dreptate l-a făcut. Dacă nu ştii pricina uciderii aceleia, să-ţi spun eu: Fausta, 
femeia lui, văzând pe Crisp, fiul lui cel născut din Minerva, femeia lui cea dintâi, 
că era foarte frumos, s-a rănit cu patimă spre el şi ca altădată femeia lui Tezeu, 
care rănindu-se de frumuseţea lui Ipolit, fiul bărbatului său, îl îndemnă la 
păcat; iar după ce frumosul tânăr nu a voit a săvârşi această fărădelege, Fedra, 
mâniindu-se, l-a clevetit pe el la tatăl său şi la bărbatul ei, cum că i-ar fi făcut ei 
silă. Astfel şi Fausta, poftind pe Crisp cel prea frumos, îl silea pe el spre o 
asemenea fărădelege. Iar el, fiind înţelept, nu a voit să întineze patul tatălui său, 
nici să o pârască înaintea tatălui, ci tăinuia aceasta, tăcând şi temându-se de 
înşelăciunea ei. lar ea, necurata, nedobândindu-şi dorinţa, şi-a ridicat glasul ca 
Fedra cea desfrânată asupra lui Ipolit sau ca femeia cea desfrânată a lui 
Pentefri asupra lui Iosif din Egipt; aşa şi aceasta asupra lui Crisp a strigat, ca şi 
cum acest fiu al împăratului ar fi silit-o la păcat. 


Deci împăratul, tată fiind, a pedepsit pe fiul său precum a voit, pentru că a crezut 
pe Fausta mincinoasa şi pătimaşa. lar mai pe urmă, arătând Dumnezeu 

nevinovăția lui Crisp şi văzând nedreptatea Faustei, după ce s-a înştiinţat 
împăratul de toate, atunci cu dreptate a judecat şi a condamnat pe Fausta la 
moarte, ca fiind vrednică de o asemenea pedeapsă. 


Iar pentru credinţa lui Constantin, în ce chip a trecut de la idolii voştri cei 
mincinoşi la adevăratul Dumnezeu, lisus Hristos, fiind chemat de Cel de sus, 
ascultă-mă pe mine, cel singur văzător al lucrului aceluia: când mergeam la 
război împotriva lui Maxentie, cumplitul judecător şi nesăţiosul de sânge 
omenesc, într-o zi de amiază S-a arătat pe cer o cruce, strălucind mai mult decât 
razele soarelui şi o scrisoare cu stele în limba latină, care îi făgăduia lui biruinţa 
întru acel semn. Crucea aceea care se arătase pe cer am văzut-o noi toți şi 
scrisoarea aceea am citit-o şi sunt până şi acum în oaste mulţi din ostaşii tăi 
bătrâni care ţin bine minte despre aceasta, spre care cu ochi luminaţi au privit. 
Încearcă, de vei voi, şi vei afla aşa precum îţi spun eu. Dar ce grăiesc? Pe 
Hristos L-au văzut proorocii mai înainte cu sute de ani, precum tu Singur ştii 
bine. Și multe sunt mărturiile pentru venirea Lui şi de la zeii voştri multe 
proorociri Sunt pentru Hristos şi mai înainte grăirile şi scrierile sibilelor şi 
stihurile lui Virgiliu”. 


Sfântul spunea că de multe ori diavolii cei ce locuiesc în idoli, fiind siliți de 
puterea lui Dumnezeu, au mărturisit chiar adevărul, că Hristos este adevăratul 
Dumnezeu. lar lulian, nesuferind să asculte cuvintele cele adevărate ale lui 
Artemie, a poruncit ca să-l dezbrace pe mucenic şi cu ţepuşe înroşite în foc să-i 
strujească coastele, iar spatele să 1-l strujească cu fier ascuţit. Artemie, ca şi cum nu 
ar fi simțit durerile, nu scotea nici un glas, nici nu gemea, arătându-se nebiruit în 
răbdare. 


După acele munci împăratul l-a trimis în temniţă, poruncind ca sfântul să fie 
chinuit cu foamea şi cu setea. Apoi, Iulian s-a dus la locul Dafnelor ca să aducă 
jertfă zeului său Apolon, întrebându-l despre biruinţa asupra perșilor. Şi a zăbovit 
acolo mai multe zile, sacrificând necuratului Apolon multe dobitoace, în toate 
zilele, dar nu şi-a aflat dorinţa, pentru că diavolul care şedea în idolul Apolon şi 
dădea răspunsuri la oamenii care îl întrebau, a tăcut în acea vreme, de când în acel 
loc, la Dafne, fusese aduse moaştele Sfântului Vavila şi ale celor trei tineri care au 
pătimit împreună cu dânsul. Deci zeul nu a răspuns lui lulian nimic. 


Cercetând cu tot dinadinsul Iulian pentru care pricină a amuţit Apolon, zeul său şi 
înştiințându-se că din cauza moaştelor lui Vavila, care zac nu departe de acolo, a 
poruncit îndată creştinilor să fie luate moaştele de acolo. După luarea acelor 
moaşte a căzut foc din cer asupra capiştei lui Apolon şi a ars-o pe ea cu idol cu tot. 

Artemie, şezând în temniţă, a fost cercetat de Domnul şi de sfinţii lui îngeri. 
Pentru că, rugându-se, i s-a arătat zicându-i: 


Mucenicul, auzind aceasta de la Domnul, îndată s-a tămăduit de răni, încât nici un 
semn nu se mai vedea pe sfântul lui trup, iar sufletul lui s-a umplut de 
dumnezeiască mângâiere şi petrecea, cântând şi binecuvântând pe Dumnezeu. 


De când a fost aruncat în temniţă nu a gustat nimic din mâncărurile cele pămân- 
teşti şi nici din băuturi, până la sfârşitul său, căci era hrănit de sus, pentru că prin 
mână îngerească 1 se trimetea hrană cerească, pâinea vieţii întărindu-l pe el. Şi 
întorcându-se lulian de la jertfe cu ruşine a pus pricină arderii lui Apolon asupra 
creştinilor, zicând că noaptea l-au ars creştinii. Deci, luând de la creştini sfintele 
biserici, le-a făcut capişti idoleşti şi multe răutăţi făcea creştinilor. 


Scoţând pe Artemie din temniţă a zis către dânsul: "Ştiu că ai auzit ce s-a făcut în 
Dafne, că necuraţii creştini au ars capiştea marelui zeu Apolon şi au pierdut pe 
idolul lui cel minunat. Dar nu se vor bucura de aceasta nelegiuiții, nici nu vor râde 
de noi, căci eu le voi răsplăti lor pentru această izbândă de şaptezeci de ori câte 
şapte, precum zic cuvintele voastre”. 


lar împăratul a zis: "Şi tu râzi, ticălosule, şi te bucuri de arderea lui Apolon?" 


A răspuns Artemie: 

Iar chinuitorul, mâniindu-se, a poruncit tăietorilor de piatră ca să despice o piatră 
foarte mare şi, despicată fiind piatra, a poruncit ca sfântul să fie pus pe o parte de 
piatră în mijloc, iar partea cea de deasupra, ridicând-o sus, s-o lase peste sfânt. 
Făcându-se aceasta, tot trupul sfântului mucenic a fost acoperit de piatra cea căzută 
peste dânsul şi aşa l-a tescuit încât toate oasele lui au fost zdrobite, iar şi 
măruntaiele lui au fost sfărâmate şi toate încheieturile lui şi luminile ochilor au 
sărit din locurile lor. 


Puteai să vezi o minune mare că în atâta tescuire sufletul a rămas viu, între acele 
două pietre, şi chemă pe Dumnezeu, ajutătorul său, grăind cuvintele lui David: "Pe 
piatră m-ai înălţat, povăţuitu-m-ai, că te-ai făcut nădejdea mea, turn de tărie de 
către faţa vrăjmaşului; ai pus pe piatră picioarele mele şi ai îndreptat paşii mei, deci 
primeşte, Unule născut, duhul meu, ştiind strâmtoarea mea, şi să nu mă laşi în 
mâinile vrăjmaşilor”. 


O zi şi o noapte a petrecut sfântul între acele două pietre. După aceea, lulian a 
poruncit ca să fie ridicată piatra, socotind că sfântul a murit: şi, iată, sfântul mai 
presus de fire s-a aflat viu şi, sculându-se, umbla. Şi le era tuturor groază a-l vedea, 
pentru că era strâns ca o scândură, având oasele zdrobite şi toate măruntaiele 
dinlăuntru căzute, faţa îi era turtită şi ochii căzuţi, însă sufletul se ţinea încă într- 
însul şi cu picioarele putea să umble şi cu limba bine grăia. 


Judecătorul, văzând o minune ca aceasta, s-a înspăimântat şi a zis către cei care 
erau acolo: "Oare om este acesta sau nălucire? Oare nu ne-a fermecat ochii noştri 
vrăjitorul acesta? Că această vedere este înfricoşată şi covârşeşte firea omenească. 
Cine se aştepta ca să rămână el viu când şi cele dinlăuntrul lui fiind căzute şi toate 
alcătuirile sfărâmate şi slăbănogite, se mişcă, umblă şi grăieşte? Dar zeii noştri, 
spre înţelepțirea multor oameni, l-a păzit pe el viu, ca pe cel ce nu voia ca să se 
închine stăpânirii lor şi aceasta să fie nălucire de spaimă celor ce privesc la 
dânsul”. 


Și a zis către mucenic: "lată acum, ticălosule, te-ai lipsit de ochi şi cu toate 
mădularele eşti netrebnic, deci ce nădejde îți mai rămâne ţie către Acela spre care 
în deşert ai nădăjduit? De aceea, cere milă de la zeu cei milostivi, ca să te 
miluiască pe tine şi măcar muncilor celor din iad să nu te dea pe tine”. 


Iar mucenicul lui Hristos, auzind de munci, a râs şi a zis către împărat: 

Iulian, auzind acestea, i-a răspuns lui aşa: "Pe Artemie cel ce a hulit pe zei şi a 
călcat legile romane şi ale noastre şi s-a mărturisit pe sine creştin, în loc de roman 
şi în loc de voievod s-a numit Augustalie, l-am dat judecății celei desăvârşite a 
morţii şi poruncim să se taie spurcatul lui cap cu sabia”. 


Un răspuns că acesta auzind sfântul, a fost dus la locul de ucidere, dorind să se 
dezlege de trup şi cu Hristos să vieţuiască. Mergând la locul unde avea să fie tăiat, 
a cerut vreme de rugăciune şi întorcându-se spre răsărit şi-a plecat genunchii de trei 
ori şi, rugându-se destul, a auzit un glas din ceruri, zicându-i: "Intră cu sfinţii, ca 
să-ţi iei răsplătirea cea gătită ție”. Apoi îndată şi-a plecat sub sabie capul pe care l-a 
tăiat unul din ostaşi, în ziua douăzecea a lunii octombrie. 


Ziua în care s-a săvârşit muceniceasca sfântului nevoinţă a fost într-o vineri, iar 
cinstitul şi sfântul lui trup a fost cerut de la judecători de o femeie, pe nume Arista, 
diaconiţă a bisericii Antiohiei. Aceasta, ungându-l cu arome de mare preţ, l-a pus 
într-o raclă şi l-a trimis la Constantinopol, unde l-a îngropat cu cinste. 


Multe şi negrăite minuni se făceau la moaştele lui şi mulţi neputincioşi se 
vindecau, vindecări pe care şi acum le dă Sfântul Artemie tuturor celor ce cu 
credinţă aleargă la dânsul, 


După sfârşitul lui s-a împlinit degrabă proorocia pe care a făcut-o pentru moartea 
lui Iulian, zicându-i în faţă: "Pierzarea ta aproape este şi nu după multă vreme va 
pieri pomenirea ta cu sunet". 


Iulian, ucigând pe Sfântul Artemie, a plecat cu ostaşii săi din Antiohia şi a mers în 
pământul Persiei. Când a ajuns la cetatea Ctesifont, s-a întâlnit cu dânsul un pers, 
bărbat bătrân şi cinstit şi cu foarte bună înţelegere; acela s-a făgăduit lui lulian ca 
să-i dea fără de osteneală împărăția persană. Şi s-a făcut nelegiuitul împărat şi la 
toată oastea lui călăuză în părţile Persiei, dar nu spre binele răului băutor de sânge, 
căci persul acela l-a amăgit pe el şi, păcălindu-i că îi duce pe căi drepte şi bune, a 
băgat pe călcătorul de lege în pustiul Carmaniului, în locuri neumblate şi în 
prăpăstii fără de apă şi pustii, unde pe toţi ostaşii cu foamea şi cu setea chinuindu-i 
ŞI caii şi cămilele lor omorându-le, a spus că de voie a făcut aceasta şi intenționat |- 
a dus pe el în nişte locuri ca acestea, pustii şi înfricoşătoare, ca să slăbească puterea 

lor. "Pentru aceasta, zicea, am făcut-o, ca să nu văd patria mea prădată de vrăjmaşi, 
că mai bine îmi este mie aici în mâinile voastre, decât patria mea să piară prin voi”. 
Și îndată ostaşii l-au tăiat în bucăţi pe persul acela. 


Apoi, rătăcind mult prin pustie, grecii şi romanii au căzut în oastea persană şi, 
făcând război, mulți din partea lui Iulian au căzut răniți. Atunci a sosit şi asupra lui 
Iulian dumnezeiasca izbăvire, căci de sus, cu nevăzută mână şi cu nevăzută armă a 
fost rănit în coaste, până în cele dinlăuntrul ale lui. Apoi a suspinat greu şi a răcnit 
şi, luând cu mâna din sângele lui, l-a aruncat în sus, în văzduh şi a zis: "Ai biruit, 
Hristoase! Satură-te, Galileene!". Şi cu o moarte cumplită ca aceasta sufletul său 
cel vrăjmaş şi necurat l-a părăsit şi a pierit cu sunet, după proorocia Sfântului 
Artemie. 


Iar oastea, după sfârşitul lui Iulian, a pus împărat pe Iovian care, fiind creştin şi 
făcând pace cu perşii, s-a întors înapoi. Şi acum lulian se munceşte în iad cu luda, 
iar Artemie se veseleşte cu sfinții în ceruri, stând înaintea lui Dumnezeu, Unul în 
Treime, Tatăl şi Fiul şi Sfântul Duh, căruia 1 se cuvine slavă în veci. Amin. 

